CELEX: 62019TN0252
Language: bg
Date: 2019-04-15 00:00:00
Title: Дело T-252/19: Жалба, подадена на 15 април 2019 г. — Pech/Съвет

24.6.2019   
            
            
               BG
            
            
               Официален вестник на Европейския съюз
            
            
               C 213/60
            
         
      Жалба, подадена на 15 април 2019 г. — Pech/Съвет
      (Дело T-252/19)
      (2019/C 213/59)
      Език на производството: английски
      
         Страни
      
      
         Жалбоподател: Laurent Pech (Лондон, Обединено кралство) (представители: O. Brouwer и T. McGrath, lawyers)
      
         Ответник: Съвет на Европейския съюз
      
         Искания
      
      Жалбоподателят моли Общия съд:
      
                  —
               
               
                  да отмени решението на Съвета, което се съдържа в писмо до жалбоподателя от 12 февруари 2019 г. и с което се отказва да се предостави пълен достъп до документ ST 13593 2018 INIT (становище на правната служба на Съвета от 25 октомври 2018 г.) на основание член 4, параграфи 2 и 3 от Регламент 1049/2001 (1),
               
            
                  —
               
               
                  при условията на евентуалност, да разпореди на Съвета да предостави по-широк частичен достъп до документ ST 13593 2018 INIT на основание член 4, параграф 6 от Регламент 1049/2001 и
               
            
                  —
               
               
                  да осъди Съвета да заплати съдебните разноски на жалбоподателя и на всички встъпили страни.
               
            
         Основания и основни доводи
      
      Жалбоподателят излага три основания за жалбата си.
      
                  1.
               
               
                  С първото основание жалбоподателят твърди грешка при прилагане на правото и неправилно прилагане на член 4, параграф 2, второ тире от Регламент 1049/2001, тъй като:
                  
                              —
                           
                           
                              Съветът не доказал, че исканият документ съдържа правни съвети,
                           
                        
                              —
                           
                           
                              Съветът неправилно тълкувал и приложил член 4, параграф 2, второ тире от Регламент 1049/2001, като не взел предвид представените накратко в жалбата разпоредби от първичното право на Европейския съюз и принципа за предоставяне на възможно най-широк достъп до законодателните документи на Европейския съюз, а изтъкнал непредвидени от правото на Европейския съюз, неясни и субективни основания за решението си за отказ на оповестяването.
                           
                        
                              —
                           
                           
                              Съветът не преценил правилно обществения интерес от оповестяването.
                           
                        
            
                  2.
               
               
                  С второто основание жалбоподателят твърди грешка при прилагане на правото и неправилно прилагане на член 4, параграф 3, първа алинея от Регламент 1049/2001, тъй като:
                  
                              —
                           
                           
                              Съветът не доказал, че пълното оповестяване би засегнало конкретно и действително съответния процес на вземане на решения,
                           
                        
                              —
                           
                           
                              Съветът неправилно тълкувал и приложил член 4, параграф 3, първа алинея от Регламент 1049/2001 и практиката на съдилищата на Европейския съюз, като не взел предвид представените накратко в жалбата разпоредби от първичното право на Европейския съюз и принципа за предоставяне на възможно най-широк достъп до законодателните документи на Европейския съюз,
                           
                        
                              —
                           
                           
                              Съветът не преценил правилно обществения интерес от оповестяването.
                           
                        
            
                  3.
               
               
                  С третото основание, което излага при условията на евентуалност, жалбоподателят твърди, че ако изключенията, на които се основал, били приложими към искания документ, Съветът, като отказал достъп до целия отнасящ се до правния анализ раздел, нарушил член 4, параграф 6 от Регламент 1049/2001, тъй като очевидно не изпълнил задължението си да предостави (подходящия и изискван) частичен достъп до искания документ съгласно споменатия член 4, параграф 6.
               
            
         (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, 2001 г., стр. 43; Специално издание на български език, 2007 г., глава 1, том 3, стр. 76).